To Τμήμα Δημοτικής Εκπαίδευσης της Σχολής Κοινωνικών και Ανθρωπιστικών Επιστημών του Πανεπιστημίου Δυτικής Μακεδονίας συμμετέχει ως εταίρος στο ευρωπαϊκό πρόγραμμα Erasmus + με τίτλο «Professionalization of educators and pedagogical leaders through learning research with vignettes»( Επαγγελματοποίηση των εκπαιδευτικών και της εκπαιδευτικής ηγεσίας μέσω έρευνας με βινιέτες»). Με το παρόν πρόγραμμα επιχειρείται η αναβάθμιση των επαγγελματικών δεξιοτήτων των εκπαιδευτικών και της εκπαιδευτικής ηγεσίας μέσω μιας μεθοδολογίας εκπαιδευτικής έρευνας που αναπτύχθηκε στο πανεπιστήμιο του Ίννσμπρουκ. Πρόκειται για την έρευνα με βινιέτες, δηλ. με «συμπυκνωμένα» επεισόδια μάθησης, τα οποία αναδεικνύουν παραμέτρους της μάθησης που συχνά διαφεύγουνε της προσοχής και αντίληψης των εκπαιδευτικών. Για περισσότερες πληροφορίες επισκεφτείτε την ιστοσελίδα <https://vigna.univie.ac.at/>